  Виталий Пронин ӵемысь озьы луэ: песяйёс чылкак огназы кылё. Шаркан ёросысь Петыргуртын но нылпиосыныз аналтэм песянай вань. Гуртмы милям пичи. 27 коркан 70 вылын улӥсез. Соин но оген кылемъёс син шоры туж зол йӧто. Тазалыксы лябӟемен, троссэ гурт ужъёсты лэсьтыны уг пӧрмыто ни.Выль ар праздникъёс дыръя та пересьёс сярысь малпаку, сюлэм уката позыртӥське. Малпай: Дунька апай доры ветло, верасько, коть мылкыдыз ӝутӥськоз. Быдэс даурзэ колхозын скал кыскисьын ужамын. Картэз ог 30 ар талэсь азьло кулӥз ни. 4 нылпи будэтӥзы, но соос городэ улыны выжизы, 82 аресъем анайзэс, оло, вунэтћзы.Ӵукна туж йӧно мылкыдын султӥ, педло учкисько: шунды пиштэ, шуныт, лэся. Пыдъёсы но ӧз йӧтылэ - педло озьы ширтӥ. Корказёзь вуи-а, ӧй-а, дугдӥ - пыдесозь ик лымыям. Кема малпаса ӧй улы, дорысь лымыез сузяй, собере ульча кузя вамыштӥ. Ульча пуме вуыса, адӟисько: пичи, губырскем мугоро пересь кияз лопата кутэм но, мырдэм-мырдэм солань-талань лымыез палэнъя. Одӥг-кык куштэ, шутэтскыса сылэ. Туж жаль потӥз, юрттоно кариськи. Лымызэ корказьысен кутскыса, сюрес дорозь ури-бери сузяй. Адӟысалды ке тӥ, макем шумпотӥз песяй! Мынектэмез быдэсак кисыриё ымнырзэ басьтӥз, кӧсэктэм бамъёсаз ӵыжыт пыӵаз кадь. Чай удытэк, дорысьтыз лэземез ӧз поты. Нош чай веръян куспын улон-вылонэз сярысь мадиз. Кемалась ик, пе, огнам уг улӥськы ай, ма, тазалыке понна но ноку ӧй шугъяськылы, сӥзьыл нош мар ке лябњи... Капчи кариськыса вазиз: трос пересьмон сиыны шедьтӥськем, однако! Нылпиосыз сярысь юаме бере мылкыдыз сӥялскиз.- Туж адӟеме потэ ни нуныкайёсме, - лулӟиз Дунька апай. -  Сюресъёс люкизы милемды. Машина импортной потто, нош сюресъёсты тупатъяны йыразы уг лыкты. Кылем тулыс ветлӥзы дорам, нош берлань бертыкузы, туж курадӟиллям. Со дырысь ӧм ни адскылэ, ачим но доразы мыныны уг быгатӥськы. Эк-эк-эк... Тӥни озьы ик улӥськом. Йӧны ӧвӧл ни шуыса, скалме но вузано кариськи, табере тани одӥг коӵышеным гинэ улӥсько на.Пересьлэн мадемез сюлмам пыриз. Лымы сузянэн гинэ нош кӧт ӧз тыры, пу но пыртылӥ, отӥ-татӥ полъёсты ӵужи, дӥсь ошылӥ. Пересь мыным со понна быдэс кисы кампет сётӥз. Нош мон шумпотӥ: одӥг адямилы коть ӟеч уж лэсьтыны быгатӥ!Ксения Вахрушева                           Шаркан ёросысь Мувыр школаын дышетскись   Теги: ужпум  